## **NATJEČAJ**

**za odabir učenika za sudjelovanje u mobilnostima
u sklopu Erasmus+ akreditacije u općem obrazovanju**

### **TRAŽE SE:**

### Učenici **Srednje škole Koprivnica** koji će sudjelovati u mobilnostima u sklopu **Erasmus+ projekta** na temu **digitalne i medijske pismenosti**, s naglaskom na stvaranje **digitalno odgovornog građanina**.

* **8 učenika/ca** koji će sudjelovati u mobilnosti u **talijanskoj školi Liceo Scientifico “Alessandro Tassoni” u Modeni**, od **2. do 7. studenoga 2025.**
* **4 do 5 učenika/ca** (ovisno o financijskim mogućnostima projekta) za mobilnost u **Portugalu, Lisabon**, **u veljači 2025.**

**UVJETI PRIJAVE:**

* učenik/ca **Srednje škole Koprivnica** (prednost imaju učenici **drugih razreda**),
* **poznavanje engleskoga jezika**,
* **Potrebno je ispuniti anketni upitnik i predati motivacijsko pismo** do **12. listopada 2025.**
	+ **Poveznica na anketni upitnik:** 👉 <https://forms.gle/wDNaP1JehkRA4kst9>
	+ ✉️ **Motivacijsko pismo** se prilaže **u sklopu ankete** ili se može **osobno predati knjižničarki Ireni Nevjestić**, pod **šifrom**.

**PROVEDBA NATJEČAJA:**

* Natječaj je otvoren od 6. do 12. listopada 2025. godine.
* Nakon prvotne selekcije, mogući je intervju s kandidatima, nakon čega će rezultati biti objavljeni na web stranici škole i oglasnoj ploči škole.
* Konačna ljestvica s odabranim sudionicima bit će objavljena na webu škole i oglasnoj ploči škole nakon roka za žalbu.
* Rok za žalbe: 48 sati od objave rezultata. Žalbe se primaju isključivo pisanim putem u uredu ravnatelja ili u tajništvu škole.
* Svi prikupljeni osobni podaci iz prijavne dokumentacije koristit će se isključivo u svrhu provedbe natječajnog postupka.

**NAČIN ODABIRA SUDIONIKA**

Odabir sudionika provodit će tročlano povjerenstvo imenovano od strane ravnatelja. Povjerenstvo će formirati rang-listu prema unaprijed utvrđenim kriterijima.

Prednost imaju kandidati koji:

* su učenici drugih razreda Srednje škole Koprivnica,
* dolaze iz obitelji s manje mogućnosti,
* posjeduju osnovno poznavanje talijanskog jezika (za mobilnost u Italiji),
* iskazuju motivaciju za osobni i profesionalni razvoj u međunarodnom okruženju.

**Odabrani učenici su dužni:**

* Aktivno sudjelovati u svim fazama provođenja projekta, uključujući pripreme za mobilnost, samu mobilnost te sudjelovanje u dolaznim mobilnostima drugih partnerskih škola.
* Prije provedbe mobilnosti potpisati ugovor sa Srednjom školom Koprivnica o dodjeli financijske potpore te izraditi plan usavršavanja zajedno s koordinatorom i partnerskom ustanovom u inozemstvu.
* Podijeliti znanja i iskustva stečena na mobilnosti na SRZ – u, Vijeću učenika, Nastavničkom vijeću i sl.
* Širiti rezultate projekta kroz pisanje izvješća, osvrta, objava za web stranicu, novine i slično.
* Pravovremeno obavještavati Erasmus+ koordinatora o svim podacima važnima za sudjelovanje u mobilnosti.
* Ispuniti potrebna izvješća o provedenim mobilnostima.
* Surađivati i slagati se s ostalim sudionicima mobilnosti, truditi se, zalagati te savjesno i redovito ispunjavati svoje obveze prema matičnoj i partnerskoj ustanovi.
* Predstavljati projekt i Srednju školu Koprivnica na najbolji mogući način.

**FINANCIRANJE SUDIONIKA**

**Sudionicima mobilnosti bit će organizirani prijevoz, smještaj, prehrana, osiguranje sredstvima iz dodijeljene Erasmus+ akreditacije za provođenje projekta.**
Sudionici mobilnosti potpisat će ugovor sa Srednjom školom Koprivnica kojim će se definirati prava i obveze tijekom mobilnosti.

**OSTALO**

Za više informacija u vezi planiranih aktivnosti svi zainteresirani mogu se obratiti koordinatorici Mariji Gabelici putem e – maila, marijicag@hotmail.com ili Ireni Nevjestić, asistentici koordinatorice na mail irenadjordan@gmail.com.

RAVNATELJ ŠKOLE: